Cynhaliwyd cyfarfod o’r Cyngor Cymuned ar Fai 14, yn Neuadd Santes Ursula am 8 o’r gloch

Presennol : Huw Griffith, Angharad Evans, Fred Jones, Islwyn Jones, Lyn Davies, Dylan Davies, Cynghorydd Rowland Rees Evans a’r clerc.

Ymddiheuriad: Margaret Lewis

Darllenwyd cofnodion Cyfarfod Blynyddol Mai 2018.  
Darllenwyd adroddiad yr archwiliwr mewnol, gan nodi ei fod yn argymell gwneud trefniadau i wahanu’r ddau gyfrif banc.  
Cadeirydd a’r Swyddog Ariannol Cyfrifol wedi derbyn ac arwyddo’r ffurflen ariannol flynyddol.  
Sicrhawyd bod popeth y gofynnwyd amdano gan yr archwilwyr allanol wedi ei wneud a’i ardystio – llun o’r hysbysiad ar yr hysbysfwrdd i ddod eto a rhif y dudalen yn y llyfr cofnodion.   
Rhoddwyd ystyriaeth i’r rhestr asedau (atgoffa’r Pwyllgor nad yw rhain yn cael eu hyswirio, ond bod public liability wedi ei yswirio), a diweddaru’r Contract of Employment – arwyddo a dyddio.

Wrth orffen ei dymor fel Cadeirydd diolchodd Huw Griffith i’r Pwyllgor am eu presenoldeb a’u cefnogaeth a diolchodd i’r clerc am ei gwaith. Etholwyd Lyn Davies yn Gadeirydd a Huw Griffith yn Swyddog Ariannol Cyfrifol.  
Diolchodd Lyn Davies i’r cyn-gadeirydd am ei waith yn ystod a flwyddyn a aeth heibio.

Darllenwyd cofnodion cyfarfod Ebrill 2019 ac arwyddwyd eu bod yn gywir.

Materion yn codi  
Posteri baw cŵn. Ymateb cadarnhaol wrth yr ysgol.

Gohebiaeth  
Pwyllgor Rheoli Datblygu mis Mai, Clerks and Councils Direct, Catalog offer chwaraeon.  
e-byst  
Taflen wedi ei pharatoi ar gyfer Cynghorwyr sydd am dynnu allan o dderbyn lwfans. Nodwyd nad oedd unrhyw un o Gynghorwyr Llangwyryfon yn hawlio lwfans.  
Un Llais Cymru yn gofyn am enw cynrychiolydd ar eu pwyllgor ardal; yn gwahodd cynigion ar gyfer eu Cyfarfod Blynyddol; ac yn hysbysebu swydd Swyddog Datblygu Canolbarth a Gorllewin Cymru.  
Gwybodaeth am gyfarfodydd Rhwydweithio-Cynllunio eich Cymuned, Hyfforddiant Cod Ymddygiad, a Chyflwyniad i Orfodaeth Cynllunio.  
Cylchlythr Panel Heddlu a Throseddu.

Ariannol

Ffurflen praesept – cael beth ofynnwyd amdano sef £3720 00  
Tri thaliad o £1040 a’r grant mynwent o £600 - wedi derbyn y taliad cyntaf.  
Cyfriflen banc – cyfrif cyfredol - £2348.56; cyfrif cymunedol - £24,126.48.  
Cytunwyd i dalu’r archwiliwr mewnol £100.  
Yswiriant Zurich. Y ffurflenni a’r quote yn union yr un fath â llynedd - £258.73. Cytunwyd i’w adnewyddu.

Cais am gyfraniad wrth Age Cymru Ceredigion a Bobath Canolfan Therapi Plant Cymru. Penderfynwyd anfon atynt i ddweud mai yn mis Mai y penderfynir ar ddosbarthiad rhoddion.

Dyddiad y cyfarfod nesaf Mehefin 20fed 2019